বাহুবল প্রতিনিধি ॥ বাহুবলে জুয়ার আসরে অভিযান চালিয়ে দুই জুয়ারীকে আটক করেছে পুলিশ। গতকাল সোমবার বেলা আড়াইটার দিকে উপজেলার সাটিয়াজুরী বাজার থেকে তাদের আটক করা হয়। আটককৃতরা হল উপজেলার রাজেন্দ্রপুর গ্রামের আজগর আলীর ছেলে পারভেজ (২৬) ও বারআওলিয়া গ্রামের দিদার আলীর ছেলে কারুজ্জামান (২৫)। কামাইছড়া পুলিশ ফাঁড়ির এসআই রুপু কর জানান, সাটিয়াজুরী বাজারে একটি ঘরে একদল জুয়ারী জুয়ার আসর বসায়। এ খবর পেয়ে পুলিশ জুয়ার আসরে অভিযান চালিয়ে উল্লেখিত দুইজনকে আটক করতে সক্ষম হলেও বাকীরা পালিয়ে যায়।